38-asis Lietuvos korespondencinių šachmatų čempionatas

38-asis Lietuvos korespondencinių šachmatų čempionatas - tai individualios nuotolinės šachmatų varžybos. Jos vykdomos pagal ICCF taisykles.  Čempionato pradžia - 2020.12.20, pabaiga – 2021.12.5. Čempionatas vyko naudojant serverį.

Varžybų tvarka

Laikas galvojimui
Naudota 2016 m. ICCF suvažiavime Bremene pasiūlyta laiko skaičiavimo tvarka. Buvo pasirinkta 350 dienų trijų laiko blokų sistema su   75 dienų laiko banku ir 1 dienos priedu atliktiems ėjimams, pradedant nuo pirmojo ėjimo. Taisyklės buvo griežtos: kai dalyvio laikrodis pasiekia nulį, žaidėjui automatiškai skiriamas pralaimėjimas, nežiūrint to, kad laiko bankas, nėra dar tuščias. Žaidėjai gali imti atostogų, bet jų metu laikrodis nestabdomas.

Vietų paskirstymas

Vietos nustatomos pagal surinktus taškus: turintis daugiau taškų užima aukštesnę vietą. Surinkus vienodai taškų vietos nustatomos  pagal du rodiklius: pirmoj eilėj, naudojant - Baumbacho  metodą (pergalių skaičių), o jei lygu – Zonen-Bergerio koeficientą.

Kitos nuostatos

Žaidėjai lygiąsias galėjo siūlyti tik praėjus 10 ėjimų nuo ankstesnio siūlymo.

Čempionato lentelė

Pastaba. Titulų stulpelyje įrašas "KŠM"  reiškia korespondencinių šachmatų meistras, o "KŠE" - korespondencinių šachmatų ekspertas. Šalia rezultato esančios raidės reiškia: "1E" -  varžovas viršijo galvojimui skirtą laiką, o "0E" - žaidėjas pralaimėjo, nes pritruko laiko. "D" šalia rezultato - tai be žaidimo gautas taškas, ar nulis. "SB" - Sonenbergerio rodiklis.

Prizininkai 

Pirmąją vietą iškovojo  Gediminas Voveris,  surinkęs 9 tšk. iš 14-kos galimų. Jis pustaškiu aplenkė 4 žaidėjus: Vytautą Bareiką, Ruslaną Prigodiną Juozą Viskontą ir Raimundą Ivanauską, surinkusius p 8,5 tšk. Antroji vieta dėl didesnio pergalių skaičiaus atiteko 37-ojo čempionato nugalėtojui Vytautui Boreikai.
Į trečią vietą pretendavę trys likusieji žaidėjai turėjo po lygiai pergalių, tad trečiąją vietą lėmė Sonenbergerio rodiklis, kuris Ruslano Prigodino buvo aukštesnis, todėl jam ir atiteko 3-ioji vieta.

Šaltiniai

Išorinės nuorodos 

Lietuvos korespondencinių_šachmatų individualūs čempionatai